ai4bharat/Pralekha huggingface dataset:
امور داخلہ کی وزارت
قومی آفات ریسپانس فورس گردابی طوفان نیوار پوری طرح سے تیار
این ڈی آر ایف نے تمل ناڈو پڈوچیری اور آندھراپردیش کے ممکنہ متاثر علاقوں میں 22 ٹیموں کو قبل از وقت تعینات کیا
این ڈی آر ایف ضلع اور مقامی انتظامیہ کے ساتھ نزدیکی تال میل میں کام کررہا ہے
نئی دہلی،24نومبر 2020/ گردابی طوفان کے اوپر قریب سے نظر رکھی جارہی ہے۔ قومی آفات ریسپانس فورس  صدر دفتر ، تمل ناڈو اور آندھراپردیش میں واقع بٹالینوں کے کمانڈینٹ متعلقہ ریاستی افسران کے ساتھ تال میل اور رابطے میں ہیں۔ ہندستانی محکمہ موسمیات  پیشن گوئی اور ریاست اتھارٹی کی ضرورتوں کو دیکھتے ہوئے ، 22 ٹیموں ممکنہ متاثر علاقوں میں پہلے سے تعینات کردیا گیا ہے۔ اضافی ضرورت کو پورا کرنے کے لئے ٹیموں کو گنٹور  تریشور  اور منڈلی  میں ریزرو رکھا گیاہے۔
گردابی طوفان ’نیوار‘پڈوچیری کے مشرقی جنوبی مشرق میں 380 کلو اور چنئی میں 430 کلو میٹر جنوب مشرق میں مرکوز ہے۔ اس کے اگلے بارہ گھنٹوں کے دوران خطرناک گردابی طوفان میں مزید تیز تر ہونے کا امکان ہے۔ گردابی طوفان نیمار 25-15 نومبر 2020 کی دیر شام پڈوچیری کے گردنواح میں کرائل ماملم پورم کے درمیان تمل اور پڈوچیری کے ساحلو ں کو پار کرنے کا امکان ہے، جو کہ 120-110 کلو میٹر فی گھنٹہ کی رفتار سے 100-110 کلو میٹر فی گھنٹے کی رفتار سے تیز گردابی طوفان کی شکل میں ہوگا۔
تمام ٹیموں کے پاس لینڈ فال کے بعد بحال کے لئے قابل اعتما د وائر لیس اور سٹیلائٹ مواصلات، پریکٹر /پول کٹر ہیں۔ موجودہ کووڈ-19 کے تناظر کے مدنظر این ڈی آر ایف کی ٹیمیں مناسب پی پی ای کٹس سے لیس ہیں۔
این ڈی آر ایف ضلع اور مقامی انتظامیہ کے ساتھ قریبی تال میل اور رابطہ میں کام کررہا ہے، طوفان کے بارے میں اطلاع کے لئے تمام شہریوں کے لئے بیداری پروگرام چلا یاجارہا ہے کہ کیا کرنا ہے۔کیا نہیں کرنا اورکووڈ-19 اور اسے روکنے کے اقدام کے بارے میں معلومات دی جارہی ہیں۔ تمام تعینات دستے طوفان سے متاثر ہونے والے لوگوں کو نکالنے میں مقامی انتظامیہ کی مدد کررہے ہیں۔ این ڈی آر ایف معاشرے کے درمیان حفاظت کے جذبہ پھیلا رہا ہے کہ این ڈی آر ایف ٹیمیں آپ کی خدمت میں دستیاب ہیں اور جب کہ صورتحال معمول پر نہیں آجاتی تب تک علاقے میں موجودہ رہے گی تاکہ عوام گھبرائے نہیں۔
زراعت اور کاشتکاروں کی فلاح و بہبود کی وزارت
خشک سالی والے علاقوں میں زراعت کی ترقی
زراعت اور کسانوں کی فلاح و بہبود کے مرکزی وزیر جناب نریندر سنگھ تومر نے لوک سبھا میں ایک تحریری جواب میں بتایا کہ:
محکمہ زمینی وسائل ، وزارت دیہی ترقی بارش کے پانی پر منحصر / کم درجہ والی زمینوں کی ترقی کے لیے مرکزی امداد یافتہ اسکیم، پردھان منتری کرشی سینچائی یوجنا کے واٹر شیڈ بنانے والے جز  کو نافذ کرتا ہے۔ تاہم، ریاستوں / مرکز کے زیر انتظام علاقوں  کے خشک سالی والے علاقوں میں زراعت کی ترقی کے لیے رقم مختص کرنے کی کوئی بھی مخصوص اسکیم ڈی او ایل آر کے ذریعہ نافذ نہیں کی جا رہی ہے۔
ڈی او ایل آر نے انٹیگریٹیڈ واٹر شیڈ مینجمنٹ پروگرام  کے تحت 10-2009 سے 15-2014 کے دوران 28 ریاستوں  [اب 27 ریاستوں اور جموں و کشمیر اور لداخ کے مرکز کے زیر انتظام علاقوں] میں تقریباً 39.07 ملین ہیکٹیئر رقبہ پر محیط 8214 واٹرشیڈ ڈیولپمنٹ پروجیکٹوں کو منظوری دی ہے۔ سال 2018 کے دوران، 1832 پروجیکٹ  متعدد ریاستوں کو منتقل کیے گئے تھے تاکہ انہیں متعلقہ ریاستوں کے بجٹ سے نافذ کیا جا سکے۔
آئی ڈبلیو ایم پی کو 16-2015 میں پردھان منتری کرشی سینچائی یوجنا کے واٹرشیڈ بنانے والے جز  کے طور پر ضم کر دیا گیا تھا۔ تمام جاری پروجیکٹوں کی تکیمل پر حکومت کی توجہ کو مد نظر رکھتے ہوئے، سال 16-2015 سے ڈبلیو ڈی سی- پی ایم کے ایس وائی کے تحت کسی بھی نئے پروجیکٹوں کو منظوری نہیں دی گئی ہے۔ مرکز کی حصہ داری کا تعین متعدد پیمانوں کو ذہن میں رکھتے ہوئے کیا جاتا ہے جیسے سالانہ ایکشن پلان، ریاستوں / مرکز کے زیر انتظام علاقوں کے پاس خرچ ہونے سے بچ گئی رقم، استعمال کی صلاحیت، جاری پروجیکٹوں کی تعداد وغیرہ۔
سٹرک ٹرانسپورٹ اور شاہراہوں کی وزارت
نتن گڈکری نے سینئر صحافی انوج گپتا کی رحلت پر تعزیت کی
نئی دلّی، 09 دسمبر / سڑک نقل و حمل اور شاہراہوں نیز ایم ایس ایم ای کے مرکزی وزیر جناب نتن گڈکری نے سینئر صحافی انوج گپتا کی رحلت پر تعزیت کا اظہار کیا ہے۔ جناب نتن گڈکری نے اپنے تعزیتی پیغام میں جناب نتن گڈکری نے ان کی روح کے ابدی سکون کے لئے دعا کی ہے۔
انوج گپتا ناگپور سے شائع ہونے والے ہندی روز نامہ نو بھارت میں کام کرتے تھے۔
۔۔۔۔۔۔
U.5681
(Visitor Counter : 47
ریلوے کی وزارت
انڈین ریلوے نے اپنی صحت سے متعلق سہولیات کے لئے ایچ ایم آئی ایس نے نفاذ کے لئے ریل ٹیل کو مقرر کیا ہے
نئی دہلی، 10 نومبر 2020، انڈین ریلوے نے اسپتال کی انتظامیہ کو چوری روکنے اور اس کے کاموں میں تسلسل لانے کے لئے اس کو ایک آرکی ٹیکچر کے تحت لانے کے مقصد سے اسپتال کی انتظامیہ اور مریضوں کی صحت ریکھ ریکھ کو بہتر بنانے کے لئے بھارت میں اپنی 125 صحت سہولیات اور 650 پالی کلینک کے لئے ایک مربوط کلینکل انفارمیشن سسٹم ہاسپٹل مینجمنٹ انفارمیشن سسٹم  کے نفاذ کا کام ریل ٹیل کارپوریشن آف انڈیا لمیٹیڈ  کے سپرد کیا ہے۔
سافٹ ویئر کی خصوصیات میں محکموں اور لیباریٹریز کے مطابق کلینکل ڈاٹا کو کسٹمائز کرنے سے لیکر، کراس کنسلٹیشن فراہم کرانے کے لئے ملٹی ہاسپٹل فیچر ، میڈیکل اور دیگر آلات کے ساتھ بلا روکاوٹ انٹر فیس شامل ہے اور مریضوں کو ان کے موبائل پر ان کا تمام میڈیکل ریکارڈ حاصل کرنے کا فائدہ ملے گا۔
ریل ٹیل اور ریلوے کی وزارت نے اس کام کی انجام دہی کے لئے شرائط سے متعلق ایک مفاہمت نامے پر دستخط کئے ہیں۔ اوپن سارس ایچ ایم آئی ایس سافٹ فیئر کلاؤڈ پر نافذ کیا جائے گا۔
اس اعلان کا تذکرہ کرتے ہوئے انڈین ریلوے بورڈ کے چیئرمین وی کے یادو نے کہا ’’ہم تمام شعبوں میں ڈیجیٹائزیشن کررہے ہیں اور مسلسل تبدیلیاں لا رہے ہیں۔ ایچ ایم آئی ایس پلیٹ فارم یونیک میڈیکل آئیڈینٹی سسٹم سے منسلک ہوگا۔ مصنوعی ذہانت  کے لئے ایک مہارت کے مرکز پر کام چل رہا ہے جو کہ ان ٹکنالوجی سے متعلق تبدیلیوں کو تحریک دے گا چاہے وہ مصنوعی ذہانت کی ہوں ، ڈاٹا اینالیٹکس یا ایپ پر مبنی خدمات سے متعلق ہوں۔ ریل ٹیل کے ساتھ ہمارے اسٹریٹجک تعلقات ہمیشہ ہی فائدے پر مبنی رہے ہیں اور وہ بہت سے پروجیکوں مثلاً ویڈیو سرویلانس سسٹم، ای، آفس سروسز، کنٹینٹ آن ڈیمانڈ، بھارت میں بڑے ریلوے اسٹیشنوں پر وائی فائی کے نفاذ میں مدد کرتے رہے ہیں‘‘۔
اس تقرر کے موقع پر خطاب کرتے ہوئے ریل ٹیل کے چیئرمین اور منیجنگ ڈائرکٹر جناب پنیت چاولہ نے کہا ک’’ایچ ایم آئی ایس کے تصور کا ثبوت ساؤتھ سینٹرل ریلوے میں ہاسٹپل منیجمنٹ انفارمیشن سسٹم کے نافذ سے پہلے ہی مل چکا ہے اور اس کو مرحلے وار طیرقے سے کل ہند سطح پر نافذ کرنے پر غور کیا جا رہا ہے۔ریکارڈ کیپنگ کےروایتی طریقوں کی اپنی حدود ہیں اور ہمیں یقین ہے کہ ٹکنالوجی کی شمولیت ہی بڑے پیمانے پر کام کرنے ، اختراجات کم کرنے ، کام کاج کی آسانی کے ساتھ دیگر فائدوں کا بھی واحد ذریعہ ہے ‘‘۔
ریل ٹیل آئی سی ٹی خدمات اور سولیوشن کے متنوع کام مثلاً ایم پی ایل ایس۔ وی پی این، لیزڈ لائن سروسز، ٹی پاس، ای۔ آفس اور ڈاٹا سنٹر سروسز، بڑے نیٹ ورک کا ہارڈویئر سسٹم انٹی گریشن، سافٹ اور ڈیجیٹل خدمات فراہم کراتا ہے۔
۔۔۔۔۔۔۔۔۔۔۔
م ن۔ا گ۔ن ا۔
U-7129
(Visitor Counter : 138
خواتین اور بچوں کی ترقیات کی وزارت
نوعمر لڑکیوں کے لئے اسکیم
نئی دہلی،30 مارچ 2022/
2020 کے دوران نیتی آیوگ کے ذریعہ نو عمر لڑکیوں کے لئے اسکیم سمیت خواتین اور بچوں کی بہبود کی وزارت کی اسکیموں کا جائزہ لیا گیا۔
نو عمر لڑکیوں کے لئے اسکیم  ،مرکز کے ذریعہ اسپانسر شدہ اسکیم ہے، جس کا مقصد11 سے 14 سال کے عمر کی گروپ کے اسکول سے باہر لڑکیوں کو ان کی صحت اور غذائیت کی حالت کو بہتر بنانے کے لئے غذائیت سے متعلق معلومات فراہم کرنا ہے اور انہیں باقاعدہ اسکولنگ میں واپس لے جانے کے لئے تحریک دینا ، زندگی کی مہارت کی تربیت، عوامی خدمات تک رسائی، وغیرہ دینا ہے ۔ تاہم تعلیم کا حق ایکٹ 2009 ،11 سے 14 سال کے عمر کے گروپ کے اے جی کو لازمی اور مفت تعلیم کا قانونی حق فراہم کرتا ہے اور اس گروپ کے تمام اے جیز اسکول جانے کے حقدار ہیں۔ جہاں اسکول انہیں ان کی غذائیت کی حالت کو بہتر بنانے کے لئے دوپہر کا کھانا  فراہم کرتا ہے۔لہذا آر ٹی ای ایکٹ کی وجہ سے اسی اسکیم کے تحت مستفدین کی تعداد میں کمی دیکھی گئی ہے۔
چونکہ 11 سے 14 سال کی عمر کے گروپ کی نو عمر لڑکیوں کو آر ٹی ای ایکٹ کے تحت لایا جارہا ہے۔ اس لئے حال ہی میں نو عمر لڑکیوں کے لئے اسکیم پر نظر ثانی کی گئی ہے اور اسے سکشم آنگن واڑی اور پوشم 2.0 کے تحت شامل کیا گیا ہے۔ جس میں خواہش مند اضلاع اورشمال مشرق ریاستوں میں ہدف کئے گئے استفادہ کنندگان ایک عمر سے 18 سال تک کے عمر کے تمام اے جی شامل ہیں۔
حکومت ہند نے بیٹی بچاؤ ، بیٹی پڑھاؤ اسکیم کے تحت 7 مارچ 2022 کو ایک مہم ’’کنیا سکشا پرویش اتسو‘ شروع کی ہے تاکہ اس بات کو یقینی بنایا جاسکے کہ 11 سے 14 سال کی عمر کے گروپ میں اسکول سے باہر تمام لڑکیوں کا اسکولنگ میں باقاعدہ اندراج کیا جائے۔
یہ جانکاری خواتین اور بچوں کی ترقی کی مرکز وزیر محترمہ اسمرتی زوبن ایرانی نے آج راجیہ سبھا میں ایک سوال کے تحریری جواب میں دی۔
قومی مالیاتی رپورٹنگ اتھارٹی
این ایف آر اے نے مالی سال 20-2019 کے لے پربھو اسٹیلز انڈسٹریز لمیٹڈ  کی مالی رپورٹنگ کی کوالٹی کے جائزے سے متعلق رپورٹ جاری کی
نئی دہلی،14 فروری، 2022/ مالی رپورٹنگ سے متعلق قومی اتھارٹی نے مالی سال 20-2019 کے لیے پربھو اسٹیلز انڈسٹریز لمیٹڈ  کے سلسلے میں مالی رپورٹنگ کی کوالٹی جائزے سے متعلق رپورٹ  جاری کی ہے۔
کچھ اہم مشاہدات اس طرح ہے جو کمپنی کی طرف سے حساب کتاب کے معیارات پر عمل درآمد نہ کیے جانے سے متعلق ہے :
- پی ایس آئی ایل ایک درج فہرست کمپنی ہے لہذا اسے کمپنی سے متعلق قانون 2013 کی شق نمبر 133 کے تحت حساب کتاب سے متعلق بھارتی معیارت کے اطلاع نامے پر عمل کرنا ہوتا ہے۔ البتہ، کمپنی نے ڈائریکٹر کی رپورٹ میں متضاد انکشافات کیے ہیں۔ کمپنی نے ان معیارات پر عمل نہ کر کے کمپنیوں سے متعلق قانون 2013 کی شقوں کی خلاف ورزی کی ہے۔ یہ خلاف ورزی مالی بیانات کی تیاری اور انہیں پیش کرنے کے سلسلے میں کی گئی ہے۔
- کمپنی مالی بیانات کے اجزاء پیش کرنے میں ناکام رہی ہے جو اس طرح ہیں، مالی بیانات میں حصص میں تبدیلیوں سے متعلق بیان جیساکہ سی اے ، 2013 کی شق نمبر 2 ذیلی شق نمبر 40 کے مطابق اور سی اے ، 2013 کی III فہرست کے مطابق ضروری ہے۔
- کمپنی مالی دستاویزات اور منصفانہ قدر کی پیمائش کی بنیادی ضرورتوں کو پورا نہیں کر سکی۔ جو اس طرح ہے ۔ اینڈ اے ایس 109، اینڈ اے ایس 107، اینڈ اے ایس 32 اور اینڈ اے ایس 113؛ کمپنی اپنے مالی اثاثوں کے بڑے زمرے کے لیے نقصان کی بھرپائی کی رقم کا ٹھیک ڈھنگ سے تخمینہ نہیں لگا سکی۔
- کمپنی اپنے قرضوں سے متعلق سی اے ، 2013 کی فہرست نمبر III میں درکار مناسب انکشاف نہیں کر سکی۔
- کمپنی انے سست پلانٹ اور مشنری کی قیمت میں کمی کاتخمینہ فراہم کرنے میں ناکام رہی۔
- اس سب کے علاوہ ، کمپنی نے ، کمپنیوں سے متعلق قانون 2013 کی خلاف ورزیاں کی ہیں۔
یہ مالی بیانات میں کی گئی غلطیوں کے پیش نظر پی ایس آئی ایل نے 90 دن کے اندر اندر کمپنیوں سے متعلق قانون ، 2013 کے مطابق مالی بیانات تیار کرنے اور شائع کرنے سے اتفاق کیا ہے۔
ایف آر کیو آر رپورٹ این ایف آر اے کی ویب سائٹ : https://nfra.gov.in. پر دیکھی جاسکتی ہے۔
۔۔۔
ش ح ۔ اس۔ ت ح ۔
U –1622
(Visitor Counter : 85
وزیراعظم کا دفتر
وزیر اعظم نے کیو ایس ورلڈ یونیورسٹی رینکنگ 2022 میں ٹاپ-200 پوزیشن حاصل کرنے پر آئی آئی ٹی بامبے، آئی آئی ٹی دہلی اور آئی آئی ایس سی بنگلورو کو مبارکباد دی
آئی آئی ایس سی بنگلورو کو ریسرچ کے لیے دنیا میں پہلا مقام حاصل ہوا
وزیر اعظم جناب نریندر مودی نے کیو ایس ورلڈ یونیورسٹی رینکنگ 2022 میں ٹاپ-200 پوزیشن حاصل کرنے پر آئی آئی ٹی بامبے، آئی آئی ٹی دہلی اور آئی آئی ایس سی بنگلورو کو مبارکباد دی ہے۔
اپنے ایک ٹویٹ میں وزیر اعظم نے کہا:
’’@iiscbangalore, @iitbombay اور @iitdelhi کو مبارکباد۔ ہندوستان کی مزید یونیورسٹیوں اور اداروں کو عالمی مہارت حاصل کرنے اور نوجوانوں کے درمیان دانشورانہ صلاحیتوں کی معاونت کے لیےکوششیں جاری ہیں۔ https://pib.gov.in/PressReleasePage.aspx?PRID=1725638 ‘‘
نائب صدر جمہوریہ ہند کا سکریٹریٹ
معذوری سے دوچار بچوں کے بارے میں یونیسکو کی تعلیمی رپورٹ نائب صدر جمہوریہ کو پیش کی گئی
نائب صدر جمہوریہ نے شمولیت والی تعلیم کی اہمیت پر زور دیا
بھارت کے عالمی ورثے کے مقامات کا نقشہ بھی نائب صدر جمہوریہ کو پیش کیا گیا
نئی دہلی10 جولائی ۔یونیسکو کے ایک وفد نے ، جس کی قیادت نئی دلی میں یونیسکو کے ڈائریکٹر جناب ایرک فالٹ کررہے تھے ، آج یہاں نائب صدر جمہوریہ جناب ایم وینکیا نائیڈو سے ملاقات کی اور ’معذوری سےدو چار بچوں کے بارے میں تعلیمی رپورٹ برائے بھارت 2019 ‘ انہیں پیش کی گئی۔
رپورٹ وصول کرتے ہوئے جناب نائیڈو نے کہا کہ یہ رپورٹ بڑی بروقت ہے کیونکہ حکومت اس وقت نئی تعلیمی پالیسی مرتب کرنے کے مرحلے میں ہے ۔انہوں نے کہا کہ معذوری رکھنے والے بچوںکی تعلیم پر حکومت خصوصی توجہ دے رہی ہے اور ملک سب کی شمولیت والی اور یکساں معیاری تعلیم کی طرف تیزی سے آگے بڑھ رہا ہے۔
یہ امید ظاہر کرتے ہوئے کہ رپورٹ سے مفید معلومات حاصل ہوںگی ، نائب صدرجمہوریہ نے کہا کہ بھارت ہمیشہ سے ہی پوری دنیا سے بہترین باتیں اپنانے کا قائل رہا ہے۔ انہوں نے کہا کہ وقت کا تقاضہ ہے کہ سب کی شمولیت والی تعلیم کو فروغ دیا جائے ۔ انہوں نے امید ظاہر کی کہ حکومت یقیناََ رپورٹ میں پیش کی گئی تجاویز پر مثبت انداز سےغور کرے گی کیونکہ تعلیم کے بارے میں نئی قومی پالیسی میں شامل کئے جانے واے نکات پر اس وقت غوروخوض ہورہا ہے ۔
رپورٹ میں دس سفارشات شامل ہیں، جس میں معذوری رکھنےوالے افراد کے حقوق  قانون سے مطابقت رکھنے والی ترمیمیں تعلیم حاصل کرنے کے حق کے قانون میں شامل کئے جانےکی سفارش بھی شامل ہے۔
جناب فالٹ نے نائب صدر جمہوریہ کو بھارت میںواقع عالمی ورثے کے مقامات کا ایک نقشہ بھی پیش کیا۔
۰۰۰۰۰۰۰۰۰۰۰۰۰۰۰۰۰۰۰
م ن ۔ ج ۔رم
U-2991
(Visitor Counter : 58
پیٹرولیم اور قدرتی گیس کی وزارت
اب تک 22ریاستوں مرکز کے زیر انتظام علاقوں نے پٹرول اور ڈیزل پر ویٹ اضافی کمی کی ہے
14 ریاستوں مرکز کے زیر انتظام علاقوں نے ویٹ میں کوئی کمی نہیں کی ہے
نئی دہلی۔ 05 نومبر پٹرول اور ڈیزل پر مرکزی ایکسائز ڈیوٹی میں بالترتیب 5 روپے اور 10 روپے کی واجب کمی کرنے کے حکومت ہند کے فیصلے کے بعد 22 ریاستوں/ مرکز کے زیر انتظام علاقوں نے بھی صارفین کو راحت دینے کے لیے پٹرول اور ڈیزل پرلگنے والے ویٹ میں اضافی کمی کی ہے۔
تاہم، 14 ایسی ریاستیں/ مرکز کے زیر انتظام علاقے ہیں جنہوں نے پٹرول اور ڈیزل پر لگنے والے ویٹ میں کوئی کمی نہیں کی ہے۔ ان ریاستوں میں مہاراشٹر، قومی راجدھانی دہلی ، مغربی بنگال، تمل ناڈو، تلنگانہ، آندھرا پردیش، کیرالہ، میگھالیہ، انڈمان و نکوبار، جھارکھنڈ، اوڈیشہ، چھتیس گڑھ، پنجاب اور راجستھان شامل ہیں۔
پٹرول کی قیمتوں میں سب سے زیادہ کمی مرکز کے زیر انتظام لداخ میں کی گئی ہے، اس کے بعد کرناٹک اورپوڈوچیری ہے ۔ مرکز کے زیر انتظام ان خطوں /ریاستوں میں پٹرول کی قیمتیں بالترتیب 13.43 روپے، 13.35 روپے اور 12.85 روپے کی کمی کی گئی ہیں۔
ڈیزل کی قیمت میں سب سے زیادہ کمی مرکز کی زیر انتظام ریاست لداخ میں کی گئی ہے جہاں ڈیزل کی قیمت 19.61 روپے فی لیٹر کم ہو گئی ہے۔ اس کے بعد کرناٹک اور پوڈوچیری ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
(U-12567
(Visitor Counter : 136
وزیراعظم کا دفتر
وزیراعظم نے گذشتہ ماہ کے ‘من کی بات’ پروگرام پر مبنی کتابچہ کو شئیر کیا
وزیراعظم جناب نریندر مودی نے گزشتہ ماہ  کے من کی بات کے ایپی سوڈ پر مبنی ایک کتابچہ شئیر کیا ہے، جس میں بھارت کی جی-20 صدارت، خلاءمیں مسلسل بڑھتے قدم، موسیقی کے آلات کی برآمدگی میں اضافہ اور دیگر موضوعات شامل ہیں۔
ایک ٹوئیٹ میں وزیراعظم نے کہا:
‘‘اس ای- بک پر ایک نظر ڈالیں، جس میں گذشتہ ماہ کے # من کی بات میں شامل موضوعات، جیسے بھارت کی جی-20 صدارت، خلاء میں ہمارے مسلسل بڑھتے قدم، موسیقی کے آلات کی برآمدگی میں اضافہ اور دیگر دلچسپ تحریریں شامل ہیں۔’’
http://davp.nic.in/ebook/h_nov/index.html"
بھارت کا مسابقتی کمیشن
سی سی آئی نے جی پی ایل فائنانس اینڈ انویسٹمنٹس لمیٹیڈ کے ذریعہ یس اسیٹ منیجمنٹ  لمیٹیڈ اور یس ٹرسٹی لمیٹیڈ کی خرید کو منظوری دی
کمپٹیشن کمیشن آف انڈیا  نے آج جی پی ایل فائنانس اینڈ انویسٹ منٹس لمیٹیڈ  کے ذریعہ یس اسیٹ منیجمنٹ  لمیٹیڈ  اور یس ٹرسٹی لمیٹیڈ  کی خرید کو منظوری دے دی ہے۔
مجوزہ کمبی نیشن جی پی ایل کے ذریعہ یس اے ایم سی اور یس ٹرسٹی کے 100 فیصد اکویٹی شیئرز کی خریداری کا تصور پیش کرتا ہے۔ اس خریداری کے توسط سے جی پی ایل ، یس میچوئل فنڈ کی خریداری کرے گا اور اس کا اکلوتا اسپانسر بن جائے گا۔
جی پی ایل ، بھارتی ریزرو بینک میں رجسٹر نان ڈیپوزٹ لینے والی اور غیرمرتب اہم غیر بینکنگ مالی کمپنی ہے۔ اس کی درجہ بندی ایک انویسٹمنٹ کمپنی کے طور پر کی گئی ہے اور ابتدائی طور پر میچوئل فنڈز میں سرمایہ کاری کے کاروبار سے جڑی ہوئی ہے۔ ساتھ ہی وائٹ اوک کیپیٹل کو ریفرل اور سپورٹ خدمات فراہم کرارہی ہے ۔ جی پی ایل وائٹ اوک گروپ کا حصہ ہے ۔ وائٹ اوک گروپ جناب پرشانت کھیمکا کے ذریعہ قائم ایک انویسٹمنٹ منیجمنٹ اور سرمایہ کاری سے متعلق ایک ایڈوائزری گروپ ہے۔
یس اے ایم سی ، یس بینک لمیٹیڈ گروپ سے تعلق رکھتی ہے۔ یہ یس میچوئل فنڈ کے لئے ایک اسیٹ بندوبست کمپنی / سرمایہ کاری کے بندوبست کی شکل میں کام کرتی ہے۔
یس ٹرسٹی ، یس بینک لمیٹیڈ گروپ سے تعلق رکھتی ہے۔ یہ یس میچوئل فنڈ کے ٹرسٹ فنڈ کے لئے مخصوص مالک ہے اور یونٹ ہولڈرز کے فائدے کے لئے اس ٹرسٹ کو چلاتی ہے ۔
سی سی آئی کا اس سے متعلق تفصیلی آرڈر بعد میں جاری ہوگا۔
کامرس اور صنعت کی وزارتہ
صنعتوں اور اندرونی تجارت کی ترقی کامحکمہ اسٹارٹ اپ انڈیا انوویشن ویک منعقد کرے گا
اختراعی ہفتہ سے ہندوستان بھر میں صنعت کاری کی وسعت اور گہرائی کا اظہار ہوگا
متعلقہ فریقوں کا رجسٹریشن جاری ہے
صنعت اور اندرونی تجارت کی ترقی کا محکمہ، وزارت تجارت و صنعت، 10 جنوری سے 22 جنوری 2022 تک سٹارٹ اپ انڈیا اختراعی ہفتہ منعقد کرنےجارہاہے۔ اس ہفتہ بھر چلنے والی ورچوئل اختراعی تقریب کا مقصد ہندوستان کی آزادی کی 75 ویں سالگرہ آزادی کا امرت مہوتسو منانا اورہندوستان بھر میں صنعت کاری کی وسعت اور گہرائی کا اظہار کرنا ہے۔
اٹارٹ اپ انڈیا اختراعی ہفتہ میں ہونے والے اجلاسوں میں زیر غور آ نے والے موضوعات میں، مارکیٹ تک رسائی کے مواقع کو بڑھانا، صنعتی دنیا کے لیڈروں کے ساتھ تبادلہ خیال کرنا، ریاستوں کے اختیار کردہ بہترین طور طریقے ،معاونین کی صلاحیت سازی، ان کیوبیٹرس کےذریعے ریورس پچنگ، تکنالوجی کی نمائش، کارپوریٹ روابط وغیرہ شامل ہیں ۔
توقع کی جاتی ہے کہ اس پروگرام سے دنیا بھر کے اعلی پالیسی ساز، تعلیمی شخصیات، سرمایہ کار، اسٹارٹ اپس، ماحولیات کے حامی افراد کو یکجا کیا جا سکے گا۔ ان تمام شعبہ جات سے تعلق رکھنے والے افراد سے درخواست کی جاتی ہے کہ اس اختراعی ہفتے کا حصہ بننے کے لئے اپنی درخواستوں کو
https://www.startupindiainnovationweek.in پررجسٹرکرائیں ۔ مزید تفصیلات کے لئے جناب گوتم آنند سے بھی رابطہ کیاجاسکتاہے ۔( (Mobile: 9205241872, Email: gautam.anand@investindia.org.in
مالیاتی کمیشن
پندرہویں مالیاتی کمیشن کی گوا کے تجارتی اور صنعتی اداروں کے نمائندوں کے ساتھ میٹنگ
نئی دہلی ، 32؍جنوری2020: پندرہویں مالیاتی کمیشن نے آج چیئرمین جناب این کے سنگھ کی سربراہی میں اپنے اراکین اور سینئرافسران کے ہمراہ گوا کے تجارتی اور صنعتی اداروں کے نمائندوں کے ساتھ ایک میٹنگ کی۔
مالیاتی کمیشن کو درج ذیل امور کے بارے میں جانکاری فراہم کی گئی:
سال 13-2012ءسے لے کر سال 19-2018 ءکے دوران ریاست کی مجموعی ریاستی گھریلو پیداوار کی شرح ترقی  ہندوستان کی مجموعی گھریلو پیداوار، کے مقابلے بڑے پیمانے پر بڑھی ہے۔
ریاست کی جی ایس وی اے میں، بنیادی ، ثانوی اور تیسرے درجے کے سیکٹر کا شیئر 19-2018ء میں بالترتیب 9.6فیصد، 46.3 فیصد اور 34.3 فیصد رہا ہے۔
‘‘تجارتی عمل میں آسانی’’کے لحاظ سے ملک بھر میں ریاست کا19واں مقام ہے۔
گزشتہ تین برسوں کے دوران ریاست میں سال در سال سیاحوں کی آمد میں تقریباً 20 فیصد کی رفتار سے اضافہ ہوا ہے۔2017ء میں 68,95,234مقامی سیاح ، جبکہ 8,90,459غیر ملکی سیاح ریاست میں آئے ہیں، جو کہ ریاست کی کل آبادی سے چار گنا زیاد ہے۔
مالیاتی کمیشن نے محسوس کیا کہ ریاستی حکومت کو سروس سیکٹر میں اپنی سرگرمیوں کو بڑھا کر معیشت کی ڈھانچہ جاتی تشکیل میں سہولت پیدا کرنے کےلئے اقدامات کرنے کی ضرورت ہے۔سال19-2018ء میں ثانوی سیکٹر کا تعاون ریاست کی جی ایس وی اے میں 46 فیصد رہا ، اس طرح سے یہ معیشت کے تینوں سیکٹروں  میں سب سے زیادہ رہا۔
مالیاتی کمیشن نے اس بات کو بھی نوٹ کیا کہ سال 14-2013ء میں ریاست کی جی ایس وی اے میں تیسرے درجے کے سیکٹر کا تعاون 41 فیصد رہا تھا، جو کہ گھٹ کر سال 19-2018ء میں 34 فیصد ہوگیا۔دوسری طرف اِسی مدت کے دوران بنیادی سیکٹر کا شیئر ریاست کی جی ایس وی اے میں تقریباً 10-9فیصد مستقل رہاہے۔
مالیاتی کمیشن نے مخصوص شعبوں مثلاً بنیادی ڈھانچے کی ترقی، سیاحوں کے تحفظ، سمندری ساحل کے تحفظ، نگرانی نظام اور ہاسپٹلٹی بندوبست میں سیاحت کے سیکٹر کو مزید فروغ دینے کے لئے پرائیویٹ سیکٹر کی شراکت داری کے بارے میں معلومات طلب کی۔
اس میٹنگ میں سی آر ای ڈی اے آئی –گوا،اکانومک ڈیولپمنٹ کارپوریشن لمٹیڈ، گوا انڈسٹریل ڈیولپمنٹ کارپوریشن، گوا چیمبر آف کامرس اینڈ انڈسٹری، چارٹرڈ کاؤنٹنٹ ایسوسی ایشن آف گوا، کنفیڈریشن آف انڈیا انڈسٹری، کیسینو-ہوٹل ‘‘نیو مجیسٹک’’، گوا بارج آنرس ایسوسی ایشن اور گوا منرل اَورایکسپورٹرز ایسو سی ایشن پر مشتمل تجارتی اور صنعتی اداروں کے نمائندگان موجود تھے۔
مالیاتی کمیشن نے تجارتی اور صنعتی اداروں کے نمائندوں کے ذریعے اٹھائے گئے تمام معاملا ت کو نوٹ کیا اور مرکزی حکومت کو بھیجے جانے والے اپنی سفارشات میں ان معاملات پر غور کرنے کی انہیں یقین دہانی کرائی۔
وزیراعظم کا دفتر
وزیر اعظم اٹھارہ جولائی کو بحری اختراعی اور درونِ ملک تیاری کی تنظیم  کے سیمینار ’سوولمبن‘  سے خطاب کریں گے
وزیر اعظم ’اسپرنٹ چیلنجز‘ کی نقاب کشائی کریں گے جس کا مقصد ہندوستانی بحریہ میں مقامی ٹیکنالوجی کے استعمال کو فروغ دینا ہے
وزیر اعظم جناب نریندر مودی 18 جولائی 2022 کو شام 4:30 بجے ڈاکٹر امبیڈکر انٹرنیشنل سینٹرواقع نئی دہلی میں این آئی آئی او  کے سیمینار 'سوولمبن'  سے خطاب کریں گے۔
آتم نربھر بھارت کا ایک اہم ستون دفاعی شعبے میں خود انحصاری حاصل کر رہا ہے۔اس کوشش کو آگے بڑھانے کے لئے، پروگرام کے دوران، وزیر اعظم 'اسپرنٹ چیلنجز' کی نقاب کشائی کریں گے جس کا مقصد ہندوستانی بحریہ میں مقامی ٹیکنالوجی کے استعمال کو فروغ دینا ہے۔ 'آزادی کے امرت مہوتسو' کے ایک حصے کے طور پر این آئی آئی او، دفاعی اختراعی تنظیم  کے ساتھ مل کر، ہندوستانی بحریہ میں کم از کم 75 نئی مقامی ٹیکنالوجیز / مصنوعات کو شامل کرنا ہے۔ اس باہمی تعاون کے منصوبے کا نام اسپرنٹ  ہے۔
سیمینار کا مقصد دفاعی شعبے میں خود انحصاری حاصل کرنے کے لئے ہندوستانی صنعت اور تعلیمی اداروں کو شاملِ عمل کرنا ہے۔ دو روزہ سیمینار  صنعت، متعلقہ تعلیمی برادری، خدمات فراہم کرنے والے اداروں اور حکومت کے رہنماؤں کے لئے ایک پلیٹ فارم فراہم کرے گا تاکہ وہ دفاعی شعبے کے لئے ایک مشترکہ پلیٹ فارم پر یکجا ہوں اور تجاویز پیش کریں۔ اجلاس اختراعی عمل، درونِ ملک تیاریوں، فوجی ساز و سامان اور ہوابازی کے لئے وقف ہوں گے۔ سیمینار کا دوسرا دن حکومت کے  کے وژن ساگر کے لحاظ سے بحر ہند کے علاقے تک رسائی میں گزرے گا۔
سائنس اور ٹیکنالوجی کی وزارت
ہندوستان اور پرتگال کے سرکاری اکیڈمی اور صنعت کے نمائندوں نے ٹیک اشتراک کے ممکنہ شعبوں میں تبادلہ خیال کیا
پرتگال اور بھارت نے ترجیحات کے سیکٹروں کے طور پر پانی، حفظان صحت، ایگری ٹیک، کچرے کے بندوبست، کلین ٹیک اور آئی سی ٹی جیسے سیکڑوں کی نشاندہی کی ہے: سکریٹری ڈی ایس ٹی پروفیسر اشوتوش
ہندوستان اور پرتگال کے معزز شخصیتوں نے پانی وحفظان صحت، کچرے کے بندوبست، کلین ٹیک کلائی میٹ حل اور آئی سی ٹی جیسے شعبوں کے بارے میں تبادلہ خیال کیا، جن میں دونوں ملک اشتراک کرسکتے ہیں تاکہ سماجی چیلنجوں کا حل تلاش کیا جاسکے اور ڈی ایس ٹی-سی آئی آئی ٹکنالوجی سمٹ کے اعلیٰ سطح کے ٹیک لیڈر شپ کے مکمل اجلاس میں ایک مجموعی اور ایسی فائدےکے تعلقات قائم کیے ےجاسکیں۔
سائنس وٹکنالوجی کے محکمہ کے سکریٹری پروفیسر اشوتوش شرما نے پیر کو سمٹ میں اپنے کلیدی خطبے میں کہا کہ بھارت اور پرتگال نے سائنس، ٹکنالوجی، اختراع، صنعت اور مارکیٹس کے ذریعے ایک دوسرے کو پھر سے تلاش کیا ہے۔ مارکیٹس کے ذریعے ایک دوسرے کو پھر سے تلاش کیا ہے اور دوطرفہ معلومات کی مشترکہ تشکیل، سائنس، ٹکنالوجی اور اختراع میں مشترکہ پروجیکٹوں اور کثیر مقصدی امور پر تعاون کرنا ہے۔
دونوں ملکوں پرتگال اور ہندوستان نے ترجیحات سیکٹروں کے طور پر پانی حفظان صحت، ایگری ٹیک، کچرے کے بندوبست، کلین ٹیک اور آئی سی ٹی جیسے سیکٹرو ں کی نشاندہی کی ہے۔ ہندوستان ان سبھی نشان زد سیکٹروں میں زبردست مارکیٹ اور مواقع کی پیش کرتا ہے۔ اس طرح مشترکہ سماجی چیلنجوں کو دور کرنے کے ئے ساجھیداری کے امکانات بھی فراہم کرتا ہے۔
پروفیسر شرما نے مزید کہا کہ ان میں سے بیشتر سیکٹر پرتگال کے لیے بھی طاقت کی حیثیت رکھتے ہیں۔ پرتگال کی نیشنل اختراعی ایجنسی اے این آئی کے صدر جناب ایڈورڈ ومال ڈوناڈو نے کہا کہ انتہائی اعلیٰ کوالیفائیڈ نوجوان نسل اور بہترین ٹکنالوجیکل مہارت کے ساتھ دونوں ملکوں کے پاس مشترکہ تحقیق اور اختراعی پروجیکٹوں، تحقیق اور اکیڈمی اداروں میں عملے کے تبادلوں اور موبیلٹی کے ذریعہ تعاون بڑھانے کے لئے وسیع تعاون کے وسیع مواقع ہیں۔ جیسے باہمی طور سے یا مشترکہ یوروپی پروجیکٹوں میں انٹری پوائنٹ کے طور پر پرتگال کے ساتھ کیا جاسکتا ہے۔
میدانتا-میڈی سٹی کے چیئرمین اور منیجنگ ڈائریکٹر ڈاکٹر نریش تیرہن نے کہا کہ کووڈ عالمی وبا نے ہندوستان کی صلاحیت کو بہت مؤثر ڈھنگ سے آزمایا ہے۔ ملک ایک ایسی صورتحال سے جب اس وبا سے نمٹنے کے لیے کوئی آلہ یا میٹریل نہیں ہے، ابھر کر وینٹی لیٹر اور پی پی آئی کی نہ صرف ملک کی مانگ کی مانگ کو پورا کرنے کے لئے بلکہ برآمد کے لئے بھی تیار کرنے لگا ہے۔
ٹکنالوجی اور نیومیٹریلز بزنس ٹاٹا اسٹیل لمیٹیڈ کے نائب صدر ڈاکٹر دیبانشیش بھٹاچاریہ نے کہا ہے کہ جیسے جیسے بھی تیزی صنعت کاری پیداوار کے نئے معیارات کی طرف بڑھ رہے ہیں، ہمیں کاربن کیچر بوٹیلائزیشن اور سی کیویس ٹرشن جیسے چیلنجوں کا سامنا کرنا پڑے گا۔اور اگر بھارت وپرتگال کے درمیان تعاون ہوگا تو ہم شاید ایسا حل ڈھونڈ نکالیں گے جو مختلف معیشتوں میں بڑے پیمانے پر لاگو کرنے کے اہل ہوں۔